Acoelomata

Los acelomats son considerats coma los mai primitius dels bilaterians.

Aqueste grop compòrta un pichon nombre d'embrancaments caracterizats per l'abséncia de celòm e doncas d'organs intèrnes derivant del mesodèrma. Los estudis filogenics modèrnes basats sus l'analisi de l'ARN 18S an mostrat qu'aqueste caractèr rebat pas lor ancianetat mas que s'agís de celomats protostomians que se serián simplificats pus tard.

La question demòra doncas dobèrta de saber se l'evolucion a fach passar los animals dirèctament del tipe Radiata al tipe bilaterian celomat sens passar per un estadi acelomat mai simple o s'aicestes animals an existit mas an totalament disparegut uèi.

Dos embrancaments solament son classats dins los aceomats : 
 los platelmints o platòdes o vèrmes plats e 
 los nemercians o vèrmes redons.

Dins aqueles animals, lo sistèma digestiu es fòrça simple. Al luòc d'un tube dobèrt a las doas extremitats, compòrta pas qu'un sol orifici. Mas la majoritat de l'absorpcion de noiridura se fa a travèrs de la pèl.

Aquestes gropes d'animals compòrtan fòrça espècias parasitas e son a l'origina de fòrça malautiás, sovent mortalas, coma lo vèrm solitari, la dova del fetge, l'esquistosomiasi, la bilarziòsi o l'oncocercòsi (cecitat dels rius).

 Vejatz tanben 
 celomats
 pseudocelomats

Ligam extèrne
 l'oncocercosis (site de l'OMS)

Categoria:Bilaterian